แนวโน้มหุ้นปรับขึ้น-ลุ้นทดสอบ 1,200จุด
นักวิเคราะห์ฯคาดตลาดหุ้นไทยเช้านี้ปรับตัวขึ้น-ลุ้นทดสอบระดับ 1,200 จุด โดยตลาดภูมิภาคส่วนใหญ่อยู่แดนบวก
4 ก.ค. 2555

นักวิเคราะห์ฯคาดตลาดหุ้นไทยเช้านี้ปรับตัวขึ้น-ลุ้นทดสอบระดับ 1,200 จุด โดยตลาดภูมิภาคส่วนใหญ่อยู่แดนบวก
นายเกษม พันธ์รัตนมาลา กรรมการและหัวหน้าส่วนงานวิจัย บล.ซีไอเอ็มบี (ประเทศไทย)กล่าวว่า ตลาดหุ้นไทยเช้านี้คาดว่าจะยังมีโอกาสที่จะปรับตัวขึ้นได้ เนื่องจากตลาดหุ้นอื่นในภูมิภาคเอเชียส่วนใหญ่ก็อยู่ในแดนบวก โดยตอนนี้นักลงทุนรอผลการประชุม ECB เนื่องจากคาดว่าจะปรับลดอัตราดอกเบี้ย ซึ่งหากจริงก็จะเป็นข่าวดีต่อตลาดทุน
"วันนี้ตลาดบ้านเรามีโอกาสที่จะขึ้นทดสอบระดับ 1,200 จุด และนักลงทุนคงจะหันมามองหุ้นในกลุ่มแบงก์มากขึ้น เนื่องจากใกล้ที่จะประกาศผลประกอบการงวดไตรมาส 2/55 ในอีก 1-2 สัปดาห์นี้"นายเกษม กล่าว 
พร้อมให้กรอบการแกว่งไว้ที่ 1,190-1,210 จุด